Taurirtas
Taurirtas (arab. تاوريرت = Tāwrīrt, ber. ⵜⴰⵡⵔⵉⵔⵜ = Tawrirt) – miestas šiaurės rytų Maroke, Rytų regione, Rifo kalnuose, 100 km į vakarus nuo Udždos, prie Za vadžio. Provincijos centras. Pro miestą eina Feso–Udždos geležinkelis (su atšaka į Nadorą), greta praeina plentas. Yra išlikusi senovinė kasba. Apylinkėse kasamas švinas, cinkas, geležis, fluoras. Žemės ūkio regiono prekybinis centras.